રસ્તા પર પતંગો પાથરી

ગુજરાતમાં આજે મકરસંક્રાંતિ ઊજવાઈ રહી છે ત્યારે ગૂજરાત વિદ્યાપીઠના કેટલાક વિદ્યાર્થીઓએ નાગરિકતા સંશોધન કાયદાના વિરોધમાં તેની ઉજવણી કરવાનું નક્કી કર્યું હતું.

આ ઉજવણી અંગે વિદ્યાર્થીઓએ સંદેશા પ્રસારિત કર્યા હતા.

જોકે, વિદ્યાર્થીઓ મેદાનમાં નાગરિકતા કાયદાના વિરોધમાં વિવિધ સ્લૉગનો લખેલી પતંગ ચગાવે તે પહેલાં પોલીસ ત્યાં પહોંચી ગઈ હતી અને વિદ્યાર્થીઓને પતંગ ચગાવતા અટકાવ્યા હતા.

પોલીસ વિદ્યાપીઠના કૅમ્પસમાં પ્રવેશ કરતા વિદ્યાર્થીઓ સાથે મોટી રકઝક થઈ હતી.

વિદ્યાર્થીઓને પોલીસે રોક્યાનો આરોપ

ગૂજરાત વિદ્યાપીઠ ખાતે હાજર બીબીસી સંવાદદાતા રોક્સી ગાગડેકર છારાએ જણાવ્યું છે કે, આજે સવારે આશરે 10 વાગે પોલીસ ગૂજરાત વિદ્યાપીઠ પરિસરમાં આવી અને વિદ્યાર્થીઓને મેદાનમાં આવતા અટકાવવામાં આવ્યા. 

એક વિદ્યાર્થી ભાવેશ બારિયાએ બીબીસી ગુજરાતીને કહ્યું કે, અમે લોકોએ વિદ્યાપીઠના મેદાનમાં પતંગ ચગાવી વિરોધ કરવાનું નક્કી કર્યું હતું, પરંતુ પોલીસે અમને મેદાનમાં જતા રોક્યા. પોલીસે અમને કહ્યું કે તમે અહીં પતંગ ન ચગાવી શકો. 

તેમણે કહ્યું કે ગાંધીની વિદ્યાપીઠ જેમણે અન્યાય સામે પ્રતિકાર માટે 1920માં વિ... બીજા 4000 અક્ષરો માટે લેખ ચાલુ રાખો:
દ્યાપીઠની સ્થાપના કરી હતી, તેના 100 વર્ષ પૂરા થવામાં છે ત્યારે વિદ્યાપીઠના નક્શો બદલાય રહ્યો છે.

પતંગ પર લખાણ 

પોલીસે વિદ્યાર્થીઓને રોકતા તમામ વિદ્યાર્થીઓ ગૂજરાત વિદ્યાપીઠના ગેટ પર પહોંચ્યા હતા. 

ગેટ ઉપર પણ વિદ્યાર્થીઓ અને પોલીસ વચ્ચે રકઝક થઈ હતી. વિદ્યાર્થીઓએ ગેટ પર રાષ્ટ્રગીત ગાઈને વિરોધ કર્યો હતો.

વિદ્યાર્થીઓએ નાગરિકતા કાયદાનો વિરોધ કરતી પતંગોને રસ્તા પર પાથરી દીધી હતી.

વિદ્યાર્થીનું કહેવું છે કે ગૂજરાત વિદ્યાપીઠનાં મેદાનમાં પોલીસે તેમને એવા પતંગ ચગાવવાથી રોક્યા હતા, જેમાં લખ્યું હતું કે 'સંવિધાન બચાવો, દેશ બચાવો' અને 'નો સીએએ, નો એનઆરસી'. ત્યાર બાદ વિદ્યાર્થીઓએ એવા પતંગ ઉડાડીને પોતાનો વિરોધ દર્શાવ્યો હતો. 

એક અન્ય વિદ્યાર્થીનું કહેવું છે કે અત્યારે ગૂજરાત વિદ્યાપીઠમાં કોઈ મિત્ર મળવા પણ આવે છે, તો તેમની પણ પૂછપરછ થઈ રહી છે.  

ગૂજરાત વિદ્યાપીઠની ઘટના પર કોણે શું કહ્યું?

ગૂજરાત વિદ્યાપીઠમાં વિદ્યાર્થીઓને નાગરિકતા કાયદાના વિરોધમાં પતંગ ચગાવવા ન દેવાતા ધારાસભ્ય જિજ્ઞેશ મેવાણીએ ટ્વીટ કરીને કહ્યું કે હવે તો આકાશમાં પણ 144 લાગુ કરાઈ છે.

એમણે લખ્યું કે ગાંધીના ગુજરાતમાં એમના દ્વારા જ સ્થાપિત ગૂજરાત વિદ્યાપીઠમાં પોલીસે જબરદસ્તી વિદ્યાર્થીઓ પાસે આઈકાર્ડ માગ્યાં.

આ વિદ્યાર્થીઓ નાગરિકતા સંશોધન કાયદા, એનઆરસી અને એનપીઆરના વિરોધમાં કૅમ્પસની અંદર પતંગ ઉડાવવા માગતા હતા.

તો ગૂજરાત વિદ્યાપીઠના પૂર્વ કુલનાયક સુદર્શન આંયગરે કહ્યું કે અમે તમામ ટ્રસ્ટીઓ આંદોલનના માણસો છીએ. પોલીસની આ કામગીરીનો વિરોધ કરીએ છીએ. અમને પોલીસ કેવી રીતે આવી એની જાણ નથી, પરંતુ આ અંગે કુલનાયકનું ધ્યાન દોરવામાં આવે. 

વિદ્યાપીઠમાં પોલીસ ન આવવી જોઈએ તે હું ચોક્કસ માનું છું અને આ અંગે યોગ્ય કાર્યવાહી કરાશે.

ગૂજરાત વિદ્યાપીઠના એક વિદ્યાર્થીએ જણાવ્યું કે "હું એમ.એ. પત્રકારત્વનો વિદ્યાર્થી છું. અમે અમારા ગ્રૂપમાં નક્કી કર્યું હતું કે ઉત્તરાયણના દિવસે પતંગ ચગાવવી, CAA, NRC, NPRનો વિરોધ કરવો."

"જ્યારે સમગ્ર ભારતની યુનિવર્સિટીઓમાં વિદ્યાર્થીઓ જાગૃત થયા છે ત્યારે વિદ્યાપીઠના વિદ્યાર્થીઓ કઈ રીતે બાકાત રહી શકે? જો અમે વિદ્યાપીઠના વિદ્યાર્થીઓ ચૂપ રહીએ તો આ ગાંધીજીની વિચારધારા પર લાંછન છે."

વિરોધ બાદ આખરે પોલીસે પીછેહઠ કરવી પડી હતી અને પોલીસની ગાડી જે શરૂઆતમાં ગૂજરાત વિદ્યાપીઠની અંદર હતી તેને બહાર ખસેડી લેવાઈ હતી.

તો લાંબી રકઝક પછી પોલીસે વિદ્યાર્થીઓ...